Litejnyj prospekt

Litejnyj prospekt (russisk: ) er en bred aveny i Tsentralnyj rajon i St. Petersburg i Russland. Den strekker seg fra Litejnyjbroen (åpnet 1879) over Neva i nord til Nevskij prospekt i sør, og er 1,9 km lang.

Litejnyj kan oversettes som «støping». Navnet stammer fra et støperi oppført i 1711 i sørenden av det som skulle bli Litejnyj prospekt. Senere kom blant annet forlegninger for Preobrazjenskijregementet og palasser for Aleksej Petrovitsj og Natalja Aleksejevna langs den nye gaten, som i 1738 fikk navnet Litejnyj prospekt.Liteiny Avenue i Encyclopaedia of St. Petersburg (tilgjengelig på engelsk og russisk)

Etter oktoberrevolusjonen ble gaten i 1918 omdøpt til Prospekt Volodarskogo etter revolusjonshelten V. Volodarsky (1891–1918), men i 1944 fikk den sitt gamle navn tilbake.

Arkitekturen langs gaten er preget av bygninger fra andre halvel av 1900-tallet og frem til 1930-årene. Noen viktige bygninger langs gaten er:
 Bolshoj-huset (Litejnyj 4, oppført 1932)
 Varvara Dolgorukis herskapshus (Litejnyj 14)
 Muruzi-huset med Josif Brodskijs leilighet (Litejnyj 24, oppført 1874-76)
 Nekrasov-museet (Litejnyj 36)
 Zinaida Yusupovas herskapshus (Litejnyj 42, dagens St. Petersburg Institute of International Trade, Economics and Law)
 Mariinskij-sykehuset (Litejnyj 56, arkitekt G. Quarenghi, oppført 1803-05)

 Referanser 

 Eksterne lenker 


Kategori:Gater og veier i St. Petersburg